**Előterjesztés**

**Sióagárd Község Önkormányzata Képviselő-testületének**

**2017. május 18-án tartandó soron következő nyilvános ülésére**

***Napirend előtti***

**Tárgy: Beszámoló a lejárt határidejű határozatok végrehajtásáról**

**Előterjesztést készítette: Balogh Györgyi aljegyző, Marosi Istvánné adóigazgatási ügyintéző**

**Tisztelt Képviselő- testület!**

A lejárt határidejű határozatokkal kapcsolatban Sióagárd Község képviselő-testületének Sióagárd Község Önkormányzat Szervezeti és Működési szabályairól alkotott 1/2014. (I.20.) önkormányzati rendelete 21.§ (2) bekezdése szerint *a rendes ülésen az első napirendi pont tárgyalását megelőzően a képviselő-testület a lejárt határidejű testületi határozatok végrehajtásáról kap írásban vagy szóban tájékoztatást.*

Fentiek alapján a képviselő-testület előző „rendes” ülése óta az alábbi határozatok kerültek végrehajtásra.

* 36/2017. (IV.27.) Szekszárd Városi Rendőrkapitányság 2016. évi tevékenységéről szóló beszámoló megtárgyalása, a határozat megküldésre került.
* 37/2017. (IV.27.)Tolna Megyei Katasztrófavédelmi Igazgatóság Szekszárdi Katasztrófavédelmi Kirendeltségének 2016. évi tevékenységéről szóló beszámoló megtárgyalása, a határozat megküldésre került.
* 38/2017. (IV.27.) Beszámoló a Paksi Kistérségi Szociális
Központ Sióagárd községben végzett2016. évi gyermekjóléti és családsegítői
feladatok ellátásáról, a határozat megküldésre került.
* 39/2017. (IV.27.) Az E.R.Ö.V. Zrt. 2017. évi beruházási, felújítási, pótlási tervéről , a határozat megküldésre került.
* 40/2017. (IV.27.) Pályázat benyújtása a helyi beltéri járdák felújítási fejlesztések érdekében, a pályázat beadásra került.
* 41/2017. (IV.27.) EFOP-3.7.3-16 Az egész életen át tartó tanuláshoz hozzáférés biztosítása, a pályázat beadásra került.
* 42/2017. (IV.27) Díszpolgári cím adományozásáról, ünnepi testületi ülésen kerül átadásra.
* 43/2017. (IV.27.) Sióagárdért Emlékérem adományozásáról, az ünnepi testületi ülésen kerül átadásra.
* 44/2017. (V.10.) EFOP-4.1.8-16 A könyvtári intézményrendszer tanulást segítő

infrastrukturális fejlesztései, a pályázat beadásra került.

* 45/2017. (V.10.) A könyvtár stratégiai terve, pályázathoz benyújtva.
* 46/2017. (V.10.) A könyvtár Szervezeti és Működési Szabályzata, pályázathoz benyújtva.
* 47/2017. (V.10.) Autóbuszjáratok menetrendjének módosításáról, a határozat megküldésre került.
* 48/2017. (V.10.) Bűnmegelőzési pályázat benyújtása, a pályázat benyújtási határideje 2017. május 31.

A sportpálya hulladékszállítására a szerződést megkötötte az önkormányzat. A tükör elhelyezéséről árajánlatot kért az önkormányzat. A tartószerkezet beszerzése folyamatban van. A Szeszfőzdével szembeni útszakasszal kapcsolatban megkerestük a közút kezelőjét.

Az útrongálással kapcsolatban az érintett boros gazdával felvettük a kapcsolatot. A helyi kábel televízió üzemeltetésével kapcsolatosan az új szerződést megkötötte a polgármester.

A két ülés között eltelt eseményekkel kapcsolatos további kérdéseikre szóban válaszolok.

*Az előterjesztés tájékoztató jellegű, határozathozatalt nem igényel.*

 Sióagárd, 2017. május 15.

 Gerő Attila sk.

 polgármester